Хүйсийн үүрэг

Хүйсийн үүрэг гэдэг нь тухайн хүний биологийн хүйсэд үндэслэн нийгмийн зүгээс зөвшөөрсөн, зохистой гэж үздэг зан байдал, хандлагын цогц юм. Ихэнх тохиолдолд эдгээр үүрэг нь эрэгтэй хүн, эмэгтэй хүн гэсэн уламжлалт ойлголтуудтай холбоотой байдаг ч, үүнээс зөрөх болон янз бүрийн хувилбарууд ч бас байдаг.

Эдгээр хүйсийн хүлээлтүүд нь соёл бүрд өөр өөр байж болох ч, зарим нийтлэг шинжүүд нь олон соёлд ижил байдаг. Үүнээс гадна, тухайн хүний арьсны өнгө, үндэс угсаа зэрэг нь хүйсийн үүргийн талаарх ойлголтод нөлөөлдөг.

Хүйсийн үүрэг нь хүний зан байдалд олон талаар нөлөөлдөг. Жишээлбэл: Хүний өмсөх хувцас, Мэргэжил сонголт, Аливаа зүйлийг хэрхэн хандаж шийдэх, Ордог хувийн харилцаа, Тухайн харилцаанд хэрхэн аашилж, оролцдог байдал зэргийг тодорхойлж байдаг.

Хэдий хүйсийн үүрэг цаг хугацааны явцад өөрчлөгдөж, өргөжиж ирсэн ч уламжлалт ойлголтоор эмэгтэйчүүдийг “хувийн орон зай” буюу гэр ахуйд, харин эрэгтэйчүүдийг “олон нийтийн орон зай” буюу ажил, улс төр зэрэг нийгмийн салбарт байршуулдаг байв.

Олон хөдөлгөөнүүд, ялангуяа феминист хөдөлгөөнүүд, эдгээр уламжлалт хүйсийн үүргийг дарлагч, буруу, хүйсийн ялгаварлалттай гэж үзэн өөрчлөхийг зорьж тэмцсээр ирсэн.